
MUNICIPIUL SUCEAVA

B-dul 1 Mai nr. 5A, cod: 720224
www.primariasv.ro, primsv@primariasv.ro
Tel: 0230-212696, Fax: 0230-520593        
CONSILIUL LOCAL AL MUNICIPIULUI SUCEAVA 

         
HOTĂRÂRE
privind aprobarea Regulamentului de vânzare a locuinţelor construite prin Agenţia Naţională pentru Locuinţe, şi a terenului aferent proprietatea Municipiului Suceava, a modelului Contract cadru de vânzare cumpărare, cu plata integrală sau cu credit ipotecar, a Promisiunii bilaterale de vânzare- cumpărare  şi aprobarea Raportului de evaluare  privind activ imobiliar teren aferent locuinţelor A.N.L., Cartierul Obcini şi Privighetorii, prin care a fost stabilit preţul de vânzare a cotei părţi indivize pentru fiecare apartament 


Consiliul Local al municipiului Suceava


Având în vedere Expunerea de motive a Primarului municipiului Suceava înregistrată cu nr.33.875/12.12.2013, Raportul Biroului Evidenţa şi Administrarea Imobilelor de Locuit înregistrat cu nr.33.876/12.12.2013 şi Raportul comisiei învăţământ, relaţii externe, sănătate, familii, cultură culte şi protecţie socială;


În baza prevederilor Legii nr.152/1998, cu modificările şi completările ulterioare, privind înfiinţarea Agenţiei Naţionale pentru Locuinte 

În temeiul prevederilor art.36 alin.2 lit”c”, alin.5 lit.”b”, art.45 alin3, art.47, art.49, din Legea nr.215/2001, privind administraţia publică locală, republicată, cu modificările şi completările ulterioare.

HOTĂRĂŞTE:


Art.1 Se aprobă Regulamentul de vânzare a locuinţelor construite prin Agenţia Naţională pentru Locuinţe, situate în Cartierul Obcini şi Privighetorii, aflate în proprietatea Statului Român şi a terenului aferent proprietatea Municipiului Suceava.

Art.2 Se aprobă  modelul contractului cadru de vânzare cumpărare, cu plata integrală sau cu credit ipotecar, a Promisiunii bilaterale de vânzare- cumpărare, ce constituie anexele nr.1,2,3 la prezentul proiect de hotărâre.

Art.3 Se aprobă Raportul de evaluare  privind activ imobiliar teren aferent locuinţelor A.N.L.  Cartierul Obcini şi Privighetorii, prin care a fost stabilit preţul de vânzare a cotei părţi indivize pentru fiecare apartament, întocmit de ROMCONTROL Suceava, ce constituie anexa nr.4 la prezentul proiect.

Art.4 Autoritatea Administraţiei Publice Locale prin Direcţia economică va comunica lunar- până la data de 15 a lunii în curs pentru luna anterioară, Agenţiei Naţionale pentru Locuinţe situaţia privind sumele încasate/virate reprezentând valorile de vânzare ale locuinţelor A.N.L. în vederea transmiterii evidenţelor prevăzute de Legea nr.152/1998, republicată şi actualizată.

Art.5 Primarul municipiului Suceava, prin Biroul Evidenţa şi Administrarea Imobilelor de Locuit, va duce la îndeplinire prevederile prezentei hotărâri.

